ગુજરાત વિધાનસભા વિપક્ષ નેતા પરેશ ધાનાણીએ જણાવ્યું છે કે સમગ્ર રાજ્‍યમાં સાર્વત્રિક ખૂબ જ વરસાદ થયેલ છે, જેના કારણે હાલ લીલા દુષ્‍કાળની સ્‍થિતિ પ્રવર્તી રહી છે અને રાજ્‍યના તમામ જિલ્લાઓમાં અતિ ભારે વરસાદને કારણે ખૂબ જ નુકસાન થયેલ છે, જનજીવન ખોરવાઈ ગયેલ છે, રસ્‍તાઓ ધોવાઈ જતા વાહનવ્‍યવહાર અસરગ્રસ્‍ત થયેલ છે, નદી-નાળા છલકાઈ જવાથી ખેતરો બેટમાં ફેરવાઈ ગયેલ છે, ખાતર-બિયારણ નિષ્‍ફળ ગયેલ છે તેમજ ગામોમાં પાણી ઘુસી જતા ઘરવખરી તથા માલસામાનને મોટાપાયે નુકસાન થયેલ છે અને કાચા-પાકા મકાનો પણ ધરાશાયી થયેલ હોઈ લોકોને ખૂબ મોટું આર્થિક નુકસાન થવા પામેલ છે.